The Entail; or, The Lairds of Grippy
'Noo, Geordie, my man,' continued the Leddy, 'seeing ye're in sic a state o' mirth and jocundity, and knowing, as we a' know, that life is but a weaver's shuttle, and Time a wabster, that works for Death, Eternity, and Co., great wholesale merchants; but for a' that, I am creditably informed they'll be obligated, some day, to mak a sequester--Howsever, that's nane o' our concern just now,--but, Geordie, as I was saying, I would fain tell you o' an exploit.'